Gorillaz

Gorillaz ialah sebuah kumpulan muzik maya British diciptakan pada tahun 1998 oleh Damon Albarn, pemuzik dari kugiran Blur, dan Jamie Hewlett, seorang pelukis. Kumpulan ini diuruskan Albarn yang membezakan diri daripada gaya muzik Britpop kugiran Blur melalui penerapan pelbagai genre muzik termasuk hip hop  dan muzik dunia; Albarn menguruskan semua produksi lagu dimainkan bagi pihak kumpulan maya ini sambil ia diwakili empat watak yang dianimasikan iaitu  Stuart "2-D" Pot, Murdoc Niccals, Noodle dan Russel Hobbs - keempat-empat mereka tampil dalam temubual, video muzik serta filem pendek lain. 

 Sejarah 
Jamie Hewlett merupakan pengkarya siri cereka sains Tank Girl yang terbit dalam majalah Deadline. Pada tahun 1990, Graham Coxon, seorang gitaris yang juga peminat siri komik ini mengundang Hewlett menemubual rakan sekerja Coxon, Damon Albarn mengenai kugiran mereka berdua yang baharu sahaja ditubuhkan iaitu Blur; dalam wawancara inilah Hewlett berkenalan dengan Albarn waima pada awalnya sering bertengkar. Albarn dan Hewlett turut duduk serumah di Westbourne Grove, London pada tahun 1997.

Idea suatu kumpulan muzik maya mula difikirkan Albarn dan Hewlett semasa mereka berdua menonton MTV. Albarn turut mendapat ilham daripada fenomena boy band yang melonjak terkenal pada ketika ini lalu mahu melakukan perkara sama dengan pendekatan lebih menarik. Projek ini diberi nama asal "Gorilla" dengan lagu pertama mereka "Ghost Train" yang diterbitkan sebagai B-side single "Rock the House".

Keanggotaan
Ahli langsung
 Damon Albarn – vokal, penghasilan muzik, penerbitan lagu (1998–kini)
 Jamie Hewlett – arahan seni, visual dan video, gubaham lagu, FX, rekaan watak (1998–kini)
 Remi Kabaka Jr. – penerbitan, perkusi, mesin dram (2016–kini)

Ahli maya

Ahli semasa
 Murdoc Niccals – bass, mesin dram, vokal latar (1998–kini)
 2-D – vokal utama, keyboard, melodika, gitar irama dan akustik, piano (1998–kini)
 Russel Hobbs – dram, perkusi, vokal latar (1998–2006; 2012–kini); suara watak ini disumbang Remi Kabaka Jr.

 Noodle – gitar irama dan akustik, keyboards, vokal latar (1998–2006; 2010–kini)

Bekas ahli
 Paula Cracker – guitar irama (1998)
 Cyborg Noodle – gitar irama dan akustik, vokal latar (2008–10)
 Ace – gitar bes (2018); watak ini dipinjam dari siri animasi The Powerpuff Girls dengan kebenaran pencipta siri tersebut Craig McCracken.Wawancara oleh Matt Everitt untuk BBC Radio 6 disiarkan pada tahun 2018

Diskografi
Album studio
 Gorillaz (2001)
 Demon Days (2005)
 Plastic Beach (2010)
 The Fall (2011)
 Humanz (2017)
 The Now Now (2018)
 Song Machine, Season One: Strange Timez (2020)
 Song Machine, Season Two (2021)
 Cracker Island (2023)

 Nota 

Rujukan

Pautan luar
 Laman web rasmi

Kategori:Kumpulan muzik United Kingdom
Kategori:Kumpulan muzik ditubuhkan pada tahun 1998